אוניווערסיטעט פון פענסילוועניע

דער אוניווערסיטעט פון פענסילוועניע (ענגליש: University of Pennsylvania), באקאנט מיטן ביינאמען פען (Penn) אדער יו-פען (UPenn), איז א פריוואטער אמעריקאנישער אוניווערסיטעט אין דער שטאט פילאדעלפיע, פענסילוועניע. ער איז א מיטגליד אין דער  פליושטש-ליגע, און ווערט גערעכענט פאר איינער פון די בעסטע אוניווערסיטעטן אין דער וועלט. דער אוניווערסיטעט איז אנערקענט אלס דער ערשטער אין די פאראייניגטע שטאטן מיט שטודיעס פאר סיי אן ערשטן דיפלאם סיי א צווייטן דיפלאם, און ווי דער פערט-עלצטער אנשטאלט פאר העכערער בילדונג אין די פאראייניגטע שטאטן.

9 מיטגלידער פון דעם פאקולטעט אדער געוועזענע סטודענטן  פון דעם אוניווערסיטעט זענען באלוינט געווארן מיט א נאבעל פריז. דורך זיין לאנגער היסטאריע האט דער אוניווערסיטעט געהאט פיל אנגעזעענע גראדואנטן, צווישן זיי 13 ראש מלוכות (כולל צוויי פרעזידענטן פון די פאראייניגטע שטאטן, וואס איינער פון זיי איז דער היינטיגער פרעזידענט דאנאלד טראמפ), 3 ריכטער פון דעם העכסטן געריכט פון די פאראייניגטע שטאטן און ריכטער פון דעם העכסטן געריכט פון אנדערע לענדער, גרינדער פון טעכנאלאגיע פירמעס, און אינטערנאציאלע פינאנציעלע אינסטיטוציעס, פרעזידענטן פון אוניווערסיטעטן און 18 מיליארדערן.

איינע פון די פירענדע שולעס פון ביזנעס פארוואלטונג (MBA) איז ווארטאן, וואס געהערט צום אוניווערסיטעט פון פענסילוועניע.

 באקאנטע גראדואנטן 

 דאנאלד טראמפ- היינטיגער פרעזידענט פון די פאראייניגטע שטאטן.
 קוואמע נקרומאה- ערשטער פרעזידענט פון גהאנע.
 שיקל פישמאן - לינגוויסט און יידישיסט.
 נועם כאמסקי- לינגוויסט און דענקער.

 רעפערענצן 

קאַטעגאָריע:אוניווערסיטעטן
קאַטעגאָריע:פענסילוועניע